**Uvodne napomene za rast,**

**Naslovni meseci se odnose na vreme poreventivnih pregleda a u zagradi je period koji pokriva tako da možete u odnosu na oba da pravite model njihovog pojavljivanja**

1 mesec

* Novorođenče će na početku izgubiti do 10% svoje telesne mase (težine), a ovaj gubitak će, uz odgovarajuću negu i ishranu, najbolje majčinim mlekom, nadoknaditi najdalje do kraja druge nedelje života. Sledi period najbržeg rasta: u težini 20 do 30 gr dnevno, a mesečno u dužini do 5 cm, u obimu glave 2 -2,5 cm.

2 meseca, 3 meseca

* U drugom i trećem mesecu dete nastavlja da raste približno istom brzinom koju je uspostavilo tokom prvih nedelja. Mesečno dobija 700 do 900 gr u težini, 2,5 do 4 cm u dužini i oko 1,2 cm u obimu glave.

5 meseci (pokriva 4 i 5 mesec)

* U četvrtom mesecu rast počinje da se usporava i tokom, četvrtog, petog i šestoog meseca mesečno dobija u proseku 450 do 550 gr u težini i oko 2 cm u dužini

6 meseci

Dok navrši 6 meseci dete je već udvostručilo telesnu masu sa rođenja.

9 meseci (pokriva od 7 do 9 meseca)

Od sedmog do devetog meseca rast se i dalje usporava. Deca rastu različitom brzinom ali je važno da slede obrazac rasta koji su uspostavila tokom predhodnih meseci.

12 meseci (pokriva od 10 -12 meseci)

U poslednjem tromesečju prve godine dete dobija oko 1 cm mesečno a težina varira i zavisi od aktivnosti. Tokom prve godine dete uglavnom utrostruči svoju težinu sa rođenju, poraste u proseku 25 cm a obim glave se poveća za 12,5 cm.

18 meseci (pokriva drugu godinu)

U drugoj godini se nastavlja postepeno usporavanje rasta. U ovoj godini dete poraste oko 12 cm, dobije 2-2,5 kg u težini i obim glave se uveća za 2-2,5 cm.

3 godine i dalje (treća godina i na dalje)

Dete od treće godine ujednačeno raste. Dete u visini dobija 5-7,5 cm, a u težini 2-3 kg godišnje.